NaiveNeuron/SloPal huggingface dataset:
Laššáková, Jana, podpredsedníčka NR SR (2014-11-08):
Ešte je pán poslanec Poliačik, ste boli vo faktickej prihlásený? Nech sa páči, pán poslanec.
Žiga, Peter, podpredseda NR SR (2023-12-14):
Vyhlasujem rozpravu za skončenú. Chce zaujať stanovisko navrhovateľ? Nech sa páči, pán minister. (Potlesk.)
Pellegrini, Peter, predseda NR SR (2015-11-11):
Prezentujme sa a hlasujme o návrhu zákona ako o celku s odporúčaním gestorského výboru návrh zákona schváliť. (Hlasovanie.) Prítomných 136 poslancov, za hlasovalo 79, zdržalo sa 57 poslancov. Konštatujem, že sme schválili návrh novely zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon). Panie poslankyne, páni poslanci, vyčerpali sme všetko hlasovanie, po kratučkej prestávke budeme pokračovať v rokovaní o návrhoch pána ministra kultúry Maďariča. Ešte predtým pán predseda výboru Blaha.
Laššáková, Jana, podpredsedníčka NR SR (2015-01-29):
Pán poslanec Kamenický, nech sa páči.
Ďuriš Nicholsonová, Lucia, podpredsedníčka NR SR (2018-06-15):
Dve faktické poznámky na vaše vystúpenie. Končím možnosť prihlásiť sa. Pán poslanec Sloboda.
Kollár, Boris, predseda NR SR (2022-05-10):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľka? Nie, ďakujem. Žiada si záverečné slovo pán spoločný spravodajca? (Reakcia spravodajcu.) Nie, ďakujem. Súčasne vás žiadam, pán spoločný spravodajca, aby ste oznámili termín hlasovania o tomto návrhu zákona.
Dostál, Ondrej, poslanec NR SR (2020-04-29):
Pán predsedajúci, dajte, prosím, hlasovať o tom, že Národná rada odvoláva Mgr. Soňu Pőtheovú z funkcie predsedníčky Úradu na ochranu osobných údajov Slovenskej republiky. Gestorský výbor odporúča schváliť.
M. Číž, podpredseda NR SR: (2007-06-20):
O slovo sa prihlásil spravodajca, pán predseda ústavnoprávneho výboru, pán Mamojka. Nech sa páči, má slovo.
P. Hrušovský, predseda NR SR: (2004-03-17):
Návrh sme neschválili. Ďalší návrh.
Žiga, Peter, podpredseda NR SR (2024-04-19):
Pani poslankyňa Kleinert.
Zmajkovičová, Renáta, podpredsedníčka NR SR (2012-08-08):
S faktickými poznámkami piati poslanci. Uzatváram možnosť faktických poznámok. Pani poslankyňa Šedivcová.
Galek, Karol, poslanec NR SR (2016-10-25):
Jozef, ty si začal svoje vystúpenie hneď citáciou Roberta Fica o tom, ako tento rokovák je na to, aby sa tu urobil poriadok s opozíciou. Treba však súčasne dodať, že so súčasnou opozíciou. Preto je otázka, že či tento rokovák bude vyhovovať aj dnešnej koalícii, ak skončí v opozícii. Samozrejme, teraz sa koaliční poslanci alebo aspoň tých pár, ktorí tu sedia, uškrnú, že toto sa nikdy nestane. Ale stane. Ja nehovorím o tom, že musíte automaticky všetci skončiť v opozícii a potom znova budeme meniť rokovák. Hovorím o tom, že po najbližších voľbách prídu do parlamentu nové strany, noví poslanci, niektorí vypadnú. To znamená, my už dneska pripravujeme pre mnohých, ktorí prídu po nás, určité obmedzenia. No ale ako sa ukazuje, tomuto rokováku ten, kto najviacej tlieska, je práve Robert Fico, alebo možnože dokonca za ním stojí. Ale tak to už by bola možno taká špekulácia. Povedzme si ale úprimne, ak by dnes v opozícii sedel práve Robert Fico, tak bol by prvý, ktorý by vyskakoval meter dvadsať a brojil by proti nemu. Ten je však, ako už počuť z mnohých strán, skorej na takom, na takej ceste do politického dôchodku. A je to presne to, čo v podstate dnešná koalícia robí aj s vládnymi návrhmi, po nás potopa. A ja by som rád možno iba zareagoval ešte na tie pozmeňovacie návrhy. Hovoril si o tom, že teda v rokováku máme tých 48 hodín na hlasovanie o zákone. Dnes sa to však nikdy, skoro nikdy nedodržuje. Verím preto, že pokiaľ pán Kresák ako posledný prihlásený prednesie svoj pozmeňovací návrh, tak minimálne v prípade rokovacieho poriadku sa týchto 48 hodín dodrží. Ďakujem.
Budaj, Ján, minister životného prostredia SR (2021-03-19):
Vážení poslanci, ďakujem pekne za to, že ste sa hlavne aktívne zapojili do tejto diskusie o petícii viac ako 100-tisíc občanov Slovenska, že ste ju prijali, že ste ju vypočuli. Preto jeden poslanec, zatiaľ iba jeden poslanec ju vlastne odmietol a považuje ju za provokáciu či čosi také. Vypočuli ste tento hlas. Hovoríte o ňom a verím, že podporíte aj uznesenie. Pokiaľ ide o volanie po tom, aby sa čo najpravidelnejšie vláda obzerala na to, čo robí, podarilo sa mi vo vláde presadiť vznik Rady vlády pre zelenú dohodu, pre green deal, ktorý nadväzuje na celú európsku sieť takýchto green dealov, ktoré budú sa aj vzájomne informovať, v ktorom štáte ako sa darí tie sľuby postupne realizovať. Však nebudem tajiť, že z Európskej únie prichádzajú veľké peniaze na zlepšenie klimatickej situácie. Aj Európania očakávajú, že my ich nechceme premárniť, ale že túto šancu chceme využiť. Uznesenie, dnešné uznesenie presne zapadá do toho a dokazuje ten obraz, že Slovensko samo chce svoju krajinu mať čistú a samo sa pripája k boju proti klimatickej kríze. Nie je to len pre tlak zvonku, nie je to importované do tejto krajiny. Je to dielo našich mladých ľudí. Je to dielo volania tejto generácie. Čiže ja verím, že uznesenie dobre dopadne. Neviem, či dnes, ako ste dohodnutí, ako, ako bude rokovať Národná rada. (Reakcia z pléna.) Hlasovať sa bude v utorok. V každom prípade prídem na to hlasovanie a verím, že na konci budeme môcť zatlieskať tým mladým ľuďom, ktorí... (Prerušenie vystúpenia časomerom. Potlesk.)
Figeľ, Ján, podpredseda NR SR (2014-10-29):
Na vystúpenie Lucie Nicholsonovej sú dve faktické poznámky. Nech sa páči, Eva Horváthová.
Ďuriš Nicholsonová, Lucia, podpredsedníčka NR SR (2018-02-13):
Pán poslanec Sopko.
Číž, Miroslav, podpredseda NR SR (2015-11-19):
Pán poslanec Jurzyca.
Žiga, Peter, podpredseda NR SR (2024-01-16):
Pán poslanec Richter, pán poslanec Richter, pán poslanec Richter, keby ste nevyrušovali. Ďakujem.
Radičová, Iveta, predsedníčka vlády SR (2011-09-14):
Ďakujem veľmi pekne. Vecne. Pán poslanec Pelegrini, ak máte takéto dohody, prosím odovzdať orgánom činným v trestnom konaní a polícii. To je normálny, štandardný postup, to je normálny postup. Ja tie zmluvy nemám, keď ich máte... (Reakcia poslanca.) Nie. Polícii, prosím, prečo mne? To, čo tu odznelo, čomu rozumejú vaši, čomu rozumejú naši voliči, argumenty takého rozloženia aj podpory vo verejnej mienke. Áno, je to zhruba 1 : 1 SMER – SD voči koalícii. Je to tak. A ja si tento balans a ten jemný rozdiel každý deň uvedomujem. Ale nemám žiadnu páku ani možnosť, aby som presvedčila po dnešku opozíciu na iný spôsob dialógu, ako odznel dnes. Uchádzala som sa oň, nebol prijatý. A čo sa týka protestov občanov, tu mám potrebu povedať ako zásadnú vetu, nie že si ich koalícia neuvedomuje, rokuje, len mi formulujú potreby, ktoré roky rokúce predtým vláda neriešila. Ďakujem vám za pozornosť.
Kondrót, Maroš, poslanec NR SR (2018-09-11):
Ďakujem pekne, pán podpredseda. Vážený pán vicepremiér, kolegyňa a kolegovia, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona o Národnom jadrovom fonde a o zmene a doplnení zákona č. 541/2004 Z. z. o mierovom využívaní jadrovej energie a o zmene a doplnení niektorých zákonov v znení neskorších predpisov. V súlade s 
§ 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Kollár, Boris, predseda NR SR (2023-01-31):
Prosím, teraz hlasujeme o zaradení tohto bodu uznesenia. Prosím, prezentujme sa a hlasujeme. (Hlasovanie.) Prítomných 127 poslancov, za 123, proti žiadny, 2 sa zdržali, 2 nehlasovali. Uvedený návrh uznesenia zaraďujeme a budeme o ňom rokovať. S ďalším procedurálnym návrhom vystúpi pani poslankyňa Záborská.
Vaľová, Jana, poslankyňa NR SR (2020-02-20):
Zase ona sa volá Blažová, tak normálne ste ma aj teraz zaskočili, ale fajn. Pán kolega, čo sa tak strašne bojíte jednej miliardy, však ešte neviete, či budete vo vláde. To ešte nikto nevie, kto bude. Ja som vám pred chvíľou čítala, že ste nám nechali vy, ako to nazývate, minúť tri miliardy, keď sme museli vrátiť 34 914 dôchodcom invalidné dôchodky. A to urobila tá Tomanová, o ktorej toľko rozprávate. Viera Tomanová zaviedla kopu sociálnych opatrení. A ja som tu bola aj keď ona bola ministerka, aj keď je tu Ján Richter minister, a myslím si, že SMER to myslí vážne s ľuďmi, lebo naozaj tým ľuďom nič ste nezrušili, vo všetkom pokračujete, aj v trinástom vianočnom dôchodku. A ja už som pred chvíľou čítala aj o materskú dovolenku, aj o všetko. Takže a to, že vám čítam, čo všetko čo sa udialo, ešte raz spomeniem. Mihál po nástupe na ministerstvo práce ako minister znížil rodičovský príspevok o 100 eur z 256 eur čistej minimálnej mzdy. Takže jednoducho vy to nemyslíte vážne. A preto, že ste toto robili po voľbách, že ste zrušili sociálne opatrenia, že ste znižovali rodičovské príspevky, pre toto máte teraz stlačiť ten gombík a povedať, vážení občania, myslíme to vážne, že sociálne opatrenia budú naďalej funkčné. A že to, čo sme tu rozprávali štyri roky, že vy si predstavujete, že zvýšiť treba ešte viac, ešte viac, áno, keď ste v opozícii, tak, tak že nasľubujete hory-doly, lebo uhol videnia je z pohľadu sedenia, a zrazu keď sa vám len trošku nachometne, že budete mať zodpovednosť, že tým ľuďom nechcete dať nič. No tak ukážte, že to, čo ste tu štyri roky presadzovali a čo ste rozprávali, že ste mysleli vážne. Lebo my to ukážeme, že to myslíme vážne a stále sme to mysleli vážne. Minister Richter to myslí vážne, aj ja, aj všetci moji kolegovia, ktorí tu sedia, aj tí, ktorí tu nesedia, pretože museli sa ísť trošku podľa mňa napiť vody alebo vypiť čaj, alebo ja neviem čo. Aj vaši tu nesedia, je ich tu jeden, dva, tri, štyri, piati ste tu či šiesti, tí, ktorí tu musíte vystupovať. Takže nerozprávajme a ne... (Prerušenie vystúpenia časomerom.)
P. Paška, predseda NR SR: (2009-04-22):
Otváram rozpravu. Písomnú prihlášku nemám. Pýtam sa, či chce niekto vystúpiť. Nie. Vyhlasujem rozpravu za skončenú. Teraz poprosím pána poslanca Babiča, aby uviedol návrh na voľbu kandidátov na sudcov disciplinárneho súdu , je to tlač 1010.
B. Bugár, podpredseda NR SR: (2003-10-23):
(Hlasovanie.) Prítomných je 136 poslancov, za 76, proti 11, zdržalo sa 48, nehlasoval 1. Konštatujem, že sme schválili vládny návrh novely zákona č. 317/1992 Zb. o dani z nehnuteľností. Budeme pokračovať druhým čítaním o vládnom návrhu zákona o ochrane štátnej hranice . Vládny návrh zákona ste dostali ako tlač 309. Spoločnú správu výborov máte v tlači 309a. Prosím teraz ministra vnútra Slovenskej republiky Vladimíra Palka, aby vládny návrh zákona uviedol.
Laurenčík, Milan, podpredseda NR SR (2021-09-17):
Na faktické poznámky bude reagovať pani poslankyňa Žitňanská, nech sa páči.
V. Palko, minister vnútra SR: (2004-12-02):
Vážená pani poslankyňa, neformálne stretnutia ministrov obrany sa zaviedli do programu pravidelných rokovaní ministrov obrany členských štátov NATO s cieľom prehĺbiť spoluprácu a vzájomné porozumenie v otázkach, ktoré stoja ako aktuálne výzvy pred alianciou. Neformálna atmosféra vytvára prostredie, v ktorom sa dá lepšie vysvetliť aktuálna pozícia a nájsť vzájomne prospešné riešenie. Na neformálnych zasadaniach sa neprijímajú žiadne závery, aby ministri neboli pod tlakom oficiálnych postojov štátov. Na druhej strane sa v takejto atmosfére hľadajú cesty ako najlepšie realizovať už prijaté závery orgánov NATO, prípadne ako posunúť riešenia ešte neuzavretých záležitostí. Takýmto zasadnutím bolo i podujatie v Brašove 13. – 14. októbra 2004. Dvoma hlavnými témami neformálneho stretnutia boli transformácia NATO a operácie. Po pražskom summite NATO v novembri 2002 aliancia pristúpila k rozsiahlej transformácii, ktorej výsledkom by malo byť prebudovanie NATO na obrannú organizáciu 21. storočia. Transformácia, ktorá sa dotýka od premeny organizačných štruktúr až po vytvorenie nových spôsobilostí aliancie, je najdôležitejšou zmenou NATO od jeho založenia a jej výsledkom by mala byť nová aliancia schopná čeliť novým, v minulosti nepredstaviteľným ohrozeniam a výzvam. Ohrozeniam takéhoto typu, ako bol útok na Svetové obchodné centrum v New Yorku v roku 2001, a mnohým ďalším, musí dnes čeliť Svetové spoločenstvo a NATO je medzinárodnou organizáciou, ktorá ukázala, že vie takýmto výzvam čeliť a proti podobným útokom zasiahnuť. Aby však bola reakcia účinnejšia, treba alianciu transformovať. Čo sa týka operácií, aliancia má určité problémy s napĺňaním stavov v niektorých operáciách, resp. účinnému nasadeniu jednotiek v prípade potreby bránia rôzne národné obmedzenia, s ktorými sú jednotky do operácií vysielané. Nenaplnenosť stavov v niektorých operáciách vyplýva aj z toho, že v aliancii nie sú v dostatočnom množstve prislúchajúce spôsobilosti. V tom sa ukazuje aj prepojenosť úspechu operácií s odstraňovaním nedostatkových spôsobilostí, teda s celkovou transformáciou aliancie. Vzhľadom na to, že v Brašove neboli prijaté žiadne formálne uznesenia, nemožno povedať, že by pre Slovensko vyplynuli nejaké nové úlohy. Slovenská republika bude pokračovať v doterajších operáciách ako pod vedením NATO, tak aj v aliančných, resp. po prehodnotení, aj v niektorých operáciách pod hlavičkou OSN. Na čo sa však musíme sústrediť, je budovanie nových spôsobilostí, ktorými by sme mohli prispieť do operácií a rovnako dôkladne zvažovať, s akými mandátmi budú naše jednotky vysielané do operácií a či majú mať nejaké národné obmedzenia vzhľadom na charakter operácie. Toľko, pani poslankyňa, odpoveď pána ministra. Ďakujem.
P. Paška, predseda NR SR: (2010-02-10):
(Hlasovanie.) 122 prítomných, 33 za, 2 proti, 84 sa zdržalo, 3 nehlasovali. Návrh zákona do druhého čítania sme neschválili, nebudeme pokračovať v rokovaní o ňom. Pán poslanec Babič uvedie teraz v prvom čítaní hlasovanie o návrhu poslankyne Národnej rady Slovenskej republiky Moniky Gibalovej na vydanie zákona, ktorým sa mení zákon Slovenskej národnej rady č. 45/1989 Zb. o poslancoch Slovenskej národnej rady v znení neskorších predpisov . Je to tlač 1452.
Blanár, Juraj, podpredseda NR SR (2020-11-03):
Ďakujem, pani spravodajkyňa, zaujmite miesto spravodajcu, prosím. Vážené poslankyne, vážení poslanci, otváram rozpravu k tomuto bodu. Chcem vás informovať, že písomne sa prihlásili do rozpravy dvaja páni poslanci. Za poslanecké kluby SMER – sociálna demokracia a poslanecký klub SaS, čiže pán poslanec Blaha a pán poslanec Ondrej Dostál. Takže ako prvému udeľujem slovo Ľubošovi Blahovi, ktorý zároveň vystúpi za poslanecký klub. Po ňom sa pripraví pán poslanec Dostál. Nech sa páči.
J. Tkáčová, poslankyňa: (2004-12-01):
Výbor Národnej rady Slovenskej republiky pre pôdohospodárstvo ako gestorský výbor vám predkladá túto spoločnú správu výborov. Národná rada Slovenskej republiky svojím uznesením pridelila na prerokovanie predmetný návrh zákona trom výborom, a to ústavnoprávnemu výboru, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre pôdohospodárstvo, a za gestorský výbor určila Výbor Národnej rady Slovenskej republiky pre pôdohospodárstvo. Výbory prerokovali predmetný vládny návrh zákona v lehote určenej uznesením. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská. Ústavnoprávny výbor neprijal platné uznesenie, nakoľko návrh nezískal podporu potrebnej nadpolovičnej väčšiny prítomných členov výboru. Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre pôdohospodárstvo súhlasili s vládnym návrhom zákona a odporučili ho Národnej rade Slovenskej republiky schváliť s pripomienkami. Tieto pripomienky máte v tlači 872a uvedené v bode IV. Po ukončení rozpravy dám o nich hlasovať. A odporučím Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov. Ďakujem za slovo.
Chren, Martin, poslanec NR SR (2015-10-06):
Ďakujem veľmi pekne, pán kolega. Fundované vystúpenie, ktoré v zásade sa rozchádza ani nie tak v tej vecnej, skôr naozaj v tom ideologickom pohľade na vec. Nedovolím si, teda dovolím si nesúhlasiť s jedným výrokom. Zdravotné poistenie nefunguje ako poistenie. Všetci z nás, ktorí sme tu ekonómovia, vedia, že zdravotné poistenie je daň. Navyše funguje absolútne solidárne. Platí tu systém 80 na 20, čiže 20 % ľudí spotrebúva 80 % zdrojov, preto je práve zdravotné poistenie tak veľmi citlivé na starnutie obyvateľstva a na demografický vývoj, v podstate úplne rovnako ako náš dôchodkový systém. Ja v zásade súhlasím so všetkým, čo presahuje rámec tejto diskusie a týka sa reformy zdravotníctva a reformy financovania zdravotníctva, ktorú na Slovensku potrebujeme ako soľ. Je to jeden z tých balvanov, ktoré všetky vlády – ľavicové aj pravicové – tlačia pred sebou už 20 rokov a nikto doteraz – ani jedni, ani druhí – neboli schopní prijať nejaké skutočné reformy, ktoré by vyriešili tento problém. Na druhej strane ty sám si povedal, že sloboda voľby je na žene a že ju absolútne rešpektuješ. Lenže pokiaľ je antikoncepcia nedostupná pre široké vrstvy obyvateľstva a je to liek, je to liečivo, ktoré sa dáva na predpis, nedá sa len tak kúpiť v lekárni, tak tá sloboda je len fiktívna. Tá sloboda sa nedá naplniť. V zdravotnom poistení existuje obrovské množstvo priestoru, kde sa dajú ušetriť peniaze, nielen predražené cétečká a predražené nákupy v nemocniciach. Tam treba začať. Aj z medicínskeho hľadiska. Pred pár rokmi som čítal štúdiu, že vyše pol miliardy korún ročne ide na lieky na cholesterol pacientom, ktorí necvičia a nedodržujú životosprávu, a sú to vyhodené peniaze, pretože tie lieky sú neúčinné. Tu je priestor na šetrenie, ale reálne naplnenie slobôd, aby sa stali skutočnými, v tomto prípade slobôd žien, pre mňa nie je takýmto naplnením. Navyše to má horšie medicínske dopady. Spomínal som tabletku deň po, interrupcie a podobne.
Blanár, Juraj, podpredseda NR SR (2020-12-02):
Ďakujem veľmi pekne pani riaditeľke odboru za prednesenie návrhu rozpočtu Úradu pre dohľad nad zdravotnou starostlivosťou. A teraz udeľujem slovo spoločnej spravodajkyni z výboru pre zdravotníctvo pani poslankyni Monike Kaveckej, aby podala správu o výsledku prerokovania materiálu vo výboroch. Nech sa páči, máte slovo.
Antošová, Eva, poslankyňa NR SR (2019-02-05):
Áno. Ďakujem pekne za slovo. Pán poslanec Heger, pán poslanec Heger, prepáčte, chcem, aby ste ma počúvali chvíľočku, ak dovolíte. Viete čo, vy ste taký vtipný človek, lebo ja vás budem citovať. Vy ste povedali, ja som si to napísala, toto nie je moja parketa, a 25 minút ste rozprávali. Máte na to právo, ale klobúk dolu, rozprávať o niečom, čo nie je moja parketa, v kuse 25 minút, to sa mi zdá troška také blábolenie. No, aby som však vám nezostala dlžná odpoveď ohľadom tej, toho môjho pozmeňujúceho návrhu, čo sa týka tej letákovej akcie, ako to tak ľudovo nazývame. Takže, prosím vás, Slovensko má vyhlášku o dobrovoľnom označovaní produktov. V nadväznosti na túto vyhlášku bude povinnosťou, ak, samozrejme, tento pozmeňujúci návrh bude schválený, bude povinnosťou uvádzať v týchto letákoch a, samozrejme, aj v iných marketingových akciách, minimálne 50 percent potravín a produktov vyrobených na Slovensku. Totižto, aby sme si rozumeli. Vieme predsa asi všetci, že letáky, ktoré dostávame do schránok, až 70 percent ľudí je ovplyvnených týmito letákovými akciami s tým, že teda nájdu si, idú do obchodu, pozrú si, aha, toto je zlacnené, tuto je akcia, kúpim a tak ďalej. Týmto spôsobom, že zabezpečíme, aby v letákových akciách, aby na letákoch boli tieto slovenské produkty uvedené, hej, minimálne v 50-percentnom podiele oproti ostatným produktom, myslím si, že výrazne pomôžeme našim slovenským dodávateľom. Druhá vec ešte, ak stihnem, je otázka tej klauzuly generálnej, ktorú kritizujete. Prosím vás pekne, Nemecko má jednu jedinú vetu a fungujú úrady úplne pokojne a normálne. Ďakujem.
Blanár, Juraj, podpredseda NR SR (2023-05-09):
Ďakujem pánovi spravodajcovi, rovnako aj pánovi navrhovateľovi a prerušujem rokovanie o tomto bode programu. Teraz pristúpime k hlasovaniu v druhom čítaní, pardon, pristúpime k rokovaniu v druhom čítaní o vládnom návrhu zákona, ktorým sa mení a dopĺňa zákon č. 556/2001 Z. z. o cenných papieroch a investičných službách a o zmene a doplnení niektorých zákonov, je to takzvaný zákon o cenných papieroch, v znení neskorších predpisov a ktorým sa menia a dopĺňajú niektoré zákony. Tento návrh je pod parlamentnou tlačou 1436, spoločná správa je pod číslom 1436a. V zastúpení pána povereného predsedu vlády Slovenskej republiky Eduarda Hegera tento návrh prednesie pán poverený minister pre životné prostredie, pán Ján Budaj. Mám informáciu že sa nachádza niekde nablízku, takže chcem vyzvať pána ministra, aby sa dostavil do rokovacej sály a mohli sme začať rokovanie. Dovtedy vyhlasujem krátku prestávku. (Krátka prestávka.)
Krajniak, Milan, poslanec NR SR (2017-09-14):
Vážené dámy a páni, v súlade s rokovacím poriadkom som bol určený ako spravodajca. Predkladám informáciu k predloženému návrhu zákona. Zákon spĺňa všetky náležitosti rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú, navrhujem, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby zákon prerokovali: Ústavnoprávny výbor Národnej rady, Výbor Národnej rady pre financie a rozpočet, výbor pre sociálne veci a výbor pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona prerokovali výbory do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Skončil som, pán predsedajúci, prosím vás, aby ste otvorili rozpravu.
Bagačka, Michal, poslanec NR SR (2014-05-14):
Ďakujem. Vážený pán predseda, dámy a páni, v rozprave vystúpili dvaja poslanci, ja a pani poslankyňa Mezenská, kde ja som podal pozmeňujúci návrh. Pán predseda, najskôr je potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy. Prosím, dajte hlasovať.
Dostál, Ondrej, poslanec NR SR (2022-03-17):
Pán predseda, dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 32 dní od jeho prerokovania v prvom čítaní.
Budaj, Ján, poslanec NR SR (2017-09-19):
Je isteže diskutabilné mnohé z toho, čo tu zaznieva. Je diskutabilné aj to, že v Česku vyzdvihli na najvyššiu úroveň politika ako Edvard Beneš. Je isteže diskutabilné a hodné historického hodnotenia, ako prebiehali vzťahy medzi Čechmi a Slovákmi. Čo ale nie je diskutabilné, že slovenská cesta by bez vzniku Československa nemala tú podobu, akú mala v 20. storočí, že to bola úspešná cesta a že to bola cesta, ktorá z neznámeho subjektu alebo skôr objektu svojich dejín urobila subjekt v Európskej únii, samostatný štát so svojím sebavedomím a budúcnosťou. Aj preto si zaslúži 28. október vyzdvihnúť za štátny sviatok. Za aký má byť zamenený, to malo byť prípravou v nejakej verejnej diskusii. Navrhovatelia si iste uvedomujú, že práve toto je chúlostivé, a som presvedčený, že budúcnosť takúto diskusiu prinesie.
Svrček, Miloš, poslanec NR SR (2023-05-18):
Ďakujem pekne. Cieľom návrhu zákona je zadefinovať mladšie historické vozidlá. Sú to vozidlá, ktoré majú preukaz mladšieho historického vozidla, ktorý vydá príslušný národný orgán Medzinárodnej organizácie historických vozidiel FIVA. Vozidlo musí byť vyrobené pred viac ako 20 rokmi, ale nie viac ako 30 rokmi a už sa nevyrába ako typ vozidla, je historicky zachované, udržiavané v pôvodnom stave a neprešlo žiadnou podstatnou zmenou technických vlastností jeho hlavných súčastí, obvykle sa používa vo voľnom čase, je prihlásené v evidencii vozidiel a po dosiahnutí veku 30 rokov má nárok na preukaz historického vozidla. Neustály pokrok, globalizácia a rastúci trh vyprodukovali milióny vozidiel, ktoré z historického, technického, dizajnového či z hľadiska významu pre automobilizmus neprinášajú takú hodnotu, aby existoval dôvod na ich zachovanie v neúmerných množstvách, a to z ekologického i bezpečnostného pohľadu a tiež z hľadiska uvádzania... uchádzania o významný status historického vozidla. Predkladaný návrh zákona nemá žiaden vplyv na štátny rozpočet, vplyvy na podnikateľské prostredie a je v súlade s Ústavou Slovenskej republiky, ústavnými zákonmi a normálnymi zákonmi. Ďakujem pekne.
Senko, Ján, poslanec NR SR (2010-10-22):
Pán predsedajúci, uzavreli ste rozpravu a požiadali ste o slovo spravodajcu. Ja mám za to, že v podstate už bola rozprava k tomuto zákonu ukončená.
Kéry, Marián, poslanec NR SR (2015-01-29):
Ďakujem za slovo. Vážená pani podpredsedníčka, chcem vás ubezpečiť, že minister práce, sociálnych vecí a rodiny Ján Richter nikdy, opakujem, nikdy nepovedal, že našou ambíciou je vyhnať všetkých ľudí z II. piliera. Práve, naopak, otvorene povedal, pre ktoré skupiny obyvateľstva sa II. pilier oplatí. Na druhej strane veľmi korektne upozornil určité skupiny obyvateľstva, to sú ľudia hlavne s nízkymi príjmami a ľudia, ktorí majú veľmi krátku dobu, aby dovŕšili dôchodkový vek, že zotrvanie v II. pilieri je nevýhodné, dokonca až nebezpečné. Mrzí ma, pani podpredsedníčka, že ste sa nevenovali veľmi dôležitej téme, čo sa týka tohto. A to je, či výška kombinovaného dôchodku, ktorý bude sporiteľ poberať z I. a II. piliera, bude vyššia ako výška dôchodku, ktorú by poberal, ak by bol celú pracovnú kariéru iba v I. pilieri. Toto je alfa a omega a gro a podstata tohto zákona. A tomuto ste sa absolútne vyhli. Ďakujem.
P. Paška, predseda NR SR: (2007-10-23):
(Hlasovanie). 132 prítomných, 84 za, 2 proti, 43 sa zdržalo, 3 nehlasovali. Konštatujem, že sme schválili vládny návrh zákona o zvýšení výsluhových dôchodkov zo sociálneho zabezpečenia policajtov a vojakov v roku 2007 . Pán Ľuboš Martinák, uveďte, prosím, v druhom čítaní hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 216/1995 Z. z. o Komore geodetov a kartografov. Je to tlač 345.
Kmec, Peter, poslanec NR SR (2023-01-31):
d) žiada vládu Slovenskej republiky, aby požiadala vládu Belgického kráľovstva o vysvetlenie dôvodov, ktoré viedli k zastaveniu trestného stíhania páchateľov tohto násilného činu, e) žiada vládu Slovenskej republiky, aby s využitím všetkých politických, diplomatických a právnych prostriedkov trvala na vyvodení trestnoprávnej a disciplinárnej zodpovednosti voči tým príslušníkom bezpečnostných zložiek, ktorí sa priamo podieľali na tomto násilnom zásahu, f) vyzýva slovenských poslancov Európskeho parlamentu, aby v rámci svojich kompetencií iniciovali a zasadili sa za vytvorenie nezávislej monitorovacej misie Európskeho parlamentu na dôsledné prešetrenie prípadu Jozefa Chovanca, g) žiada vládu Slovenskej republiky, aby k 5. výročiu úmrtia Jozefa Chovanca informovala Národnú radu Slovenskej republiky o stave vyšetrovania tejto kauzy a predložila zoznam krokov, ktoré povedú k dosiahnutiu spravodlivosti pre Jozefa Chovanca, h) ... (Odznelo mimo mikrofónu po prerušení vystúpenia časomerom.)
Náhlik, Peter, poslanec NR SR (2015-02-03):
Pán predseda, dajte, prosím, hlasovať o pozmeňujúcom návrhu pána poslanca Lipšica.
Sulík, Richard, predseda NR SR (2010-10-21):
Dobré ráno. Panie poslankyne, páni poslanci, poprosím vás dostaviť sa do rokovacej sály, budeme pokračovať v schôdzi. Dobré ráno prajem. Vážené panie poslankyne, vážení páni poslanci, otváram siedmy deň 7. schôdze Národnej rady. Na dnešnom rokovacom dni o ospravedlnenie svojej neúčasti písomne požiadali poslanci Ľubomír Jahnátek a pani poslankyňa Ľubica Rošková. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov a ktorým sa menia a dopĺňajú niektoré zákony. Vládny návrh zákona má parlamentnú tlač 51. Spoločnú správu výborov máte ako tlač 51a. Prosím prvého podpredsedu vlády a ministra dopravy, pôšt a telekomunikácií Jána Figeľa, aby vládny návrh zákona odôvodnil. Poprosím spoločného spravodajcu, aby zaujal miesto. Ďakujem.
Šíbl, Jaromír, poslanec NR SR (2023-03-21):
Áno, áno. A 1040.
Sulík, Richard, predseda NR SR (2011-07-07):
Prosím, hlasujte teraz o pridelení návrhu zákona výborom a určení lehoty. (Hlasovanie.) Prítomných 146 poslancov, hlasovalo 85 za – poprosím kolegu Bugára, aby nekopal do poslancov – 3 proti, 58 sa zdržalo. Schválili sme to, že návrh zákona bude pridelený výborom, určený gestorský výbor a príslušné lehoty. Pristúpime k poslednému hlasovaniu. Poprosím poslanca Markoviča, aby uviedol hlasovanie v prvom čítaní o vládnom návrhu zákona o rozsahu, podmienkach úhrady liekov, zdravotníckych pomôcok a dietetických potravín na základe verejného zdravotného poistenia (tlač 404). Pán poslanec, máte slovo. (Hlasovanie o vládnom návrhu zákona o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov , tlač 404.)
Cigániková, Jana, poslankyňa NR SR (2020-04-03):
Pán predsedajúci, v rozprave k návrhu zákona nevystúpil nikto. Teraz môžeme pristúpiť k hlasovaniu o pozmeňujúcich návrhoch zo spoločnej správy. Prosím, dajte hlasovať o bodoch zo spoločnej správy 1 až 17 spoločne s návrhom gestorského výboru schváliť.
Blanár, Juraj, podpredseda NR SR (2023-02-02):
Pán poslanec, máte záujem o doplňujúcu otázku? Nie je tomu tak. Môžeme teda pristúpiť, ďakujem pán minister, k ďalšej otázke, ktorú položil pán poslanec Martin Čepček ministrovi práce, sociálnych vecí a rodiny Milanovi Krajniakovi, a táto znie: „Ako sa ministerstvo vysporiadalo so zásadnou pripomienkou Generálnej prokuratúry Slovenskej republiky k návrhu zákona poslankyne Hatrákovej? Nebude výsledkom navrhovanej novely, že súdy budú musieť deti vychované v homosexuálnych pároch po úmrtí biologického rodiča prisudzované homosexuálnemu partnerovi?" Nech sa páči, pán minister, máte päť minút.
Laurenčík, Milan, podpredseda NR SR (2021-11-02):
Pani poslankyňa, reagujte na predrečníka.
Bugár, Béla, podpredseda NR SR (2019-09-10):
Ďakujem. Teraz prosím pána poslanca a dávam slovo pánovi poslancovi Suchánkovi, aby uviedol hlasovanie v prvom čítaní o návrhu poslanca Krajčího na vydanie ústavného zákona o rozpočtovaní výdavkov štátu na verejné zdravotníctvo (tlač 1543). (Hlasovanie o návrhu poslanca Národnej rady Slovenskej republiky Mareka Krajčího na vydanie ústavného zákona o rozpočtovaní výdavkov štátu na verejné zdravotníctvo , tlač 1543.)
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 41 za, 77 proti, 15 sa zdržalo. Návrh sme neschválili.
Bútora, Daniel, dočasne poverený minister školstva, vedy, výskumu a športu SR (2023-06-21):
Dobrý deň prajem. Ďakujem za slovo. Vážený pán predsedajúci, vážené panie poslankyne, páni poslanci, predkladáme návrh zákona, ktorým sa mení a dopĺňa zákon 422/2015 Z. z. o uznávaní dokladov o vzdelaní a uznávaní odborných kvalifikácií. Návrh zákona sa predkladá ako technická novela, ktorej cieľom je dosiahnutie súladu zákona so smernicou 2005/36. Cieľom je odstránení terminolog.. odstránenie terminologických výhrad k transpozícii smernice uznávania odborných kvalifikácií. Návrh neobsahuje žiadne vecné zmeny pri uznávaní dokladov a, a predkladáme vám teda tento návrh na schválenie. Ďakujem pekne.
Vaľová, Jana, poslankyňa NR SR (2014-04-02):
Pán poslanec, dve veci aby sme si na začiatku ozrejmili. To, čo je diskusia, neznamená, že je kritika. My diskutujeme. Prečo nás obviňujete, že kritizujeme len? Závislá som ešte na ničom nebola, ani na čokoláde, aj to aby občania vedeli. Čiže to sú dve veci, ktoré si ozrejmím, kým vám dám faktickú poznámku. Chcem vám niečo povedať ešte raz. To, že ste ma kritizovali, pán Matovič, a vy hlavne, všade, aj vo svojich novinách, že sedím s jedným zadkom na dvoch stoličkách, mne dáva oproti vám iný pohľad na vec, pretože vy urobíte zákon a niekto ho bude vykonávať, buď v obci, v meste, lebo vy teraz hovoríte, že obec môže mať zverejnené údaje a čakáte, že obec ich môže dať podnikateľovi, alebo štátna správa. Ale niekto za to bude niesť zodpovednosť. Čiže skúste ešte raz, nikto vás nekritizuje, len doneste naozaj, ja som ináč ani za ten zákon nehlasovala, ktorý sme mali o hazarde, pretože jednak musím povedať, že sme tam znížili na petíciu, ale aj napriek tomu by som možno ešte hľadala iné riešenie. Ale nevidím, a povedala som to aj nášmu pánu ministrovi, že by som hľadala pri zákaze hazardu iné riešenie, nie petíciu, aj keď predtým bolo vyššie kvórum, ale samozrejme, ako ste povedali, dala pripomienku prokuratúra. Skúste naozaj doniesť buď z prokuratúry alebo z ministerstva, že to, čo navrhujete, je správne. Ja chodím do rómskych osád. U nás v meste máme osadu, kde máme 1 500 Rómov, teraz zoberiem o necelý mesiac 100 Rómov na obecné verejné služby, lebo u mňa boli na úrade a povedali mi, že chcú pracovať. Budem sa snažiť a snažia sa ich pracovníci učiť hospodáriť, ale naozaj vás prosím, skúsme sa zamyslieť. Nie, ako pán Kaník povedal, že zbúrajme chatrče, alebo zbúrajme čierne stavby, ale nepovedal, že B v tom zákone je, že ich zbúra obec na svoje náklady na súkromných pozemkoch. A to je to B, ktoré vy nikdy nepoviete, len to A. Nie v zlom. Naozaj urobte aj B a ja za to naozaj zahlasujem. Doneste potvrdenie, že to bude korektné voči všetkým... (Prerušenie vystúpenia časomerom.)
Blcháč, Ján, poslanec NR SR (2023-05-25):
Traja poslanci naraz za OĽANO rušia. ... časovo zdĺhavá, najmä právne nenárokovateľná a necháva priestor na individuálne posudzovanie žiadostí obcí o prevod tohto majetku štátu na obce a k nadobudnutiu vlastníckeho práva k týmto pozemkom môže dôjsť až na základe zmluvy o bezodplatnom prevode vlastníckeho práva k týmto pozemkom na obce. V praxi častokrát pre tieto administratívne bariéry k prevodu majetku štátu nedôjde alebo tieto prevody trvajú niekoľko rokov. Pri pozemkoch, ktoré sú v spoluvlastníctve Slovenskej republiky v správe Slovenského pozemkového fondu a fyzických a právnických osôb, obce pristúpia k vysporiadaniu spoluvlastníctva určite rýchlejšie a jednoduchšie ako štát, nakoľko je to v ich záujme. To isté bude platiť aj v prípade pozemkov pod stavbami iných vlastníkov v obci. Kolegyne, kolegovia, vzhľadom k tomu, že už tretíkrát sa pokúšame vypočuť volanie samospráv, niekoľkodesaťročné volanie, ako som povedal, dovoľujem si vás požiadať o podporu a posunutia tohto návrhu zákona do druhého čítania. Ďakujem pekne.
Laššáková, Jana, podpredsedníčka NR SR (2014-09-24):
Ďakujem pekne. Zaujmite miesto určené pre spravodajcov. Chcem vás, panie poslankyne, páni poslanci, informovať, že hlasovať budeme po prerokovaní všetkých návrhov zákonov, ktoré sú predmetom programu mimoriadnej schôdze. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sa hlásia pán poslanec Petrák, Viskupič, Číž. Končím možnosť prihlásiť sa do rozpravy ústne. Pán spravodajca sa hlási do rozpravy. Nech sa páči, máte slovo.
Pellegrini, Peter, podpredseda NR SR (2020-07-08):
Ďakujeme pekne, pán poslanec. Uplynuli dve minúty. Ďalší v rozprave je pán poslanec Žiga, ktorý má informoval, že vzhľadom na neprítomnosť pána ministra hospodárstva sa vzdáva svojho poriadia. Pána Puciho nevidím v rokovacej sále, stráca poradie definitívne. Pýtam sa teraz, kto sa chce do rozpravy prihlásiť ústne? Nik. Končím možnosť prihlásiť sa do rozpravy ústne a vyhlasujem rozpravu za skončenú. Pán navrhovateľ asi, keďže je to minister školstva, sa nebude vyjadrovať. Pán spravodajca takisto nie. Prerušujem rokovanie o tomto bode programu. Ďakujem veľmi pekne. (Zaznievanie gongu) Kolegovia, kolegyne, poprosím vás, aby ste sa dostavili do rokovacej sále, v rámci, do rokovacej sály v rámci dohody po prerokovaní zákona v prvom čítaní budeme musieť pristúpiť k jeho odhlasovaniu. Preto poprosím (zaznievanie gongu), vyhlasujem 5-minútovú prestávku, po ktorej budeme hlasovať o zákone v prvom čítaní, tak aby mohli potom začať cez obednú prestávku rokovať výbory alebo už kedy uvidíme. (Krátka prestávka.) (Po prestávke.)
Baláž, Vladimír, poslanec NR SR (2015-04-24):
Zo srdca všetkým ďakujem, ktorí sa prihlásili, naozaj si to veľmi, veľmi vážim, či už z jedného, alebo z druhého tábora. Ďakujem veľmi pekne. K tým takým kritickým poznámkam, lebo nebudem sa vyjadrovať k pochvalným. K pánovi Hlinovi len to, že skúsim robiť aj malé veci, aby to malo nejaký zmysel. K pánovi Lipšicovi to, že som chcel len upozorniť na to, že proste to nebola pravda. To je všetko, nemám k tomu čo viac povedať. A že čo sa týka riaditeľov v parlamente, naštudujem to, verte tomu, skúsim to a nabudúce vám dám správu. Chcem ale povedať, že ja som bol už aj námestník riaditeľa v nemocnici, takže som nešiel tam len tak ako úplne holý a bosý. A k pánovi Galkovi, no, nemohol som sa vyjadrovať k odvolaniu, k dôvodom odvolania pána ministra, pretože z úprimného srdca si myslím, že sú falošné, že nemajú s ním nič spoločné. Tak čo tu budem rozprávať to, čo sa tu udialo od Márie Terézie, no proste to nie je pravda. Ale načrtol som víziu, ktorú má, ktorú mám ja, a keď som čítal jeho materiál, tak myslím si, že je to aj vízia ministerstva, ktoré identifikovalo problémy a chcelo by ich, aspoň ja pevne verím, že chcelo by ich napraviť. Ďakujem, a ešte raz, všetkým.
Nemky, Martin, poslanec NR SR (2018-10-24):
Ďakujem za slovo, vážený pán predsedajúci. V rozprave k uvedenému návrhu zákona nevystúpil nik. Nebol podaný žiadny pozmeňujúci ani doplňujúci návrh, preto pristúpime k hlasovaniu o jednom doplňujúcom návrhu zo spoločnej správy s odporúčaním gestorského výboru doplňujúci návrh schváliť.
Číž, Miroslav, podpredseda NR SR (2015-05-29):
V zmysle rokovacieho poriadku požiadal o možnosť vystúpiť v rozprave pán navrhovateľ. Má slovo.
R. Kaliňák, podpredseda vlády a minister vnútra SR: (2007-06-26):
Touto právnou úpravou sa realizuje presun časti pôsobností, ktoré doteraz vykonávajú krajské úrady, a s ohľadom na okolnosť, že podľa dotknutých zákonov uvedených v jednotlivých článkoch krajské úrady zabezpečujú úlohy, ktoré by aj naďalej mali plniť miestne orgány štátnej správy, zveruje sa ich pôsobnosť prevažne obvodným úradom. Osobitný charakter úloh na niektorých úsekoch štátnej správy však vyžaduje, aby ich plnilo len osem obvodných úradov so sídlami v mestách, ktoré sú sídlami krajov, a to na území celého kraja. Na ministerstvo vnútra prechádza iba rozhodovanie podľa správneho poriadku v odvolaniach proti prvostupňovým rozhodnutiam obvodných úradov, ako aj niektoré kontrolné právomoci, čo je logický dôsledok vyplývajúci zo zrušenia krajských úradov. Prijatie navrhovanej zákonnej úpravy bude mať pozitívny dopad na rozpočet sektora verejnej správy, konkrétne aj na štátny rozpočet. S pozmeňujúcimi a doplňujúcimi návrhmi uvedenými v spoločnej správe výborov sa v plnom rozsahu stotožňujem a vzhľadom na uvedené skutočnosti dovolím si požiadať vás o podporu tohto vládneho návrhu zákona. Ďakujem pekne.
R. Zajac, minister zdravotníctva SR: (2003-03-04):
Z. Martináková, podpredsedníčka NR SR: Prosím, páni poslanci, páni poslanci, vy máte možnosť reagovať, ja vám dám slovo vždy tak, ako to ukladá rokovací poriadok.
B. Bugár, podpredseda NR SR: (2003-12-04):
B. Brestenská, poslankyňa: Áno, takže poprosím vás najprv o bode č. 16. S návrhom gestorského výboru neschváliť.
Blanár, Juraj, podpredseda NR SR (2022-05-03):
Vážené panie poslankyne, páni poslanci, prerušujem rokovanie a bude sa konať poslanecké grémium. (Reakcie z pléna.) Ďakujem pekne zatiaľ. Budeme informovať o pokračovaní, ale predpokladám, že minimálne 15 minút do 17.30, zatiaľ prerušujem rokovanie Národnej rady. (Prestávka. Zasadnutie poslaneckého grémia.) (Po prestávke. Zaznel gong.)
Kremský, Peter, poslanec NR SR (2021-02-04):
Ďakujem. Zvolávam schôdzu výboru pre hospodárske záležitosti zajtra ráno 8.30. Miestnosť oznámime. Ďakujem.
Laurenčík, Milan, podpredseda NR SR (2021-03-19):
Pán poslanec Richard Nemec, nech sa páči.
Jurinová, Erika, podpredsedníčka NR SR (2015-03-17):
Prepáčte, pán podpredseda. Páni, páni poslanci, prosím vás, o kľud v rokovacej sále.
B. Bugár, podpredseda NR SR: (2004-12-07):
K. Džupa, poslanec: Ďakujem, pán podpredseda Národnej rady. Oceňujem z príspevku kolegu Kolesára skutočnosť, že veľmi stručne a konkrétne dokázal alebo preukázal, akým spôsobom sa prehĺbia regionálne rozdiely podľa jednotlivých regiónov Slovenskej republiky. Ako rodený východniar musím tiež kriticky konštatovať, čím ďalej ste od Bratislavy na východ, tým tie regionálne rozdiely sú väčšie. A ak to mám komentovať aj smerom k zdravotníckym zariadeniam, najmä tým, ktoré sú v správe vyšších územných celkov a konkrétne Košického samosprávneho kraja, skutočne na príklade dvoch nemocníc to možno zovšeobecniť aj z hľadiska tých ostatných. Celkove KSK má štyri nemocnice pod svojou správou, ktoré v skutočnosti spôsobia, že sa nepodarí vyriešiť v niektorých zariadeniach trvalý deficit, hlavne čo sa týka vybavenia budov a prístrojovej techniky, čo v konečnom dôsledku spôsobí zníženie dostupnosti a kvality zdravotnej starostlivosti, čo následne bude nutné riešiť znížením počtu pracovníkov všetkých kategórií vrátane lekárov, čo v konečnom dôsledku prinesie zníženie nielen úrovne zdravotnej starostlivosti, ale aj kvality života občanov tohto regiónu. Pritom sa to týka nielen zdravotníctva a všetkých súvislostí, ktoré na seba viaže táto dôležitá oblasť života, ale aj ďalších oblastí, z ktorých niektoré pán poslanec Kolesár vymenoval. Ďakujem.
Paška, Pavol, predseda NR SR (2014-03-25):
(Hlasovanie.) 136 prítomných, 56 za, 74 proti, 6 sa zdržali. Ani tento návrh sme neschválili.
Vargovčák, Marek, poslanec NR SR (2010-12-14):
Tým sme odhlasovali všetky návrhy zo spoločnej správy a návrhy, ktoré boli podané v rozprave. Keďže sme v druhom čítaní schválili pozmeňujúce a doplňujúce návrhy, ako spoločný spravodajca predkladám návrh na prerokovanie návrhu zákona v treťom čítaní ihneď.
Laššáková, Jana, podpredsedníčka NR SR (2013-05-14):
S reakciou pán poslanec Beblavý, nech sa páči.
Krajniak, Milan, poslanec NR SR (2017-06-20):
Pani poslankyňa Jurinová, problém je v tom, že sloboda slova znamená slobodu slova aj pre hlúpe názory. Keby sloboda slova bola iba pre názory, s ktorými súhlasíme alebo ktoré sme subjektívne ochotní tolerovať, nespôsobujú nám nejakú emocionálnu ujmu, tak to znamená, že štát potom zadefinuje tie správne názory, tie môžeme verejne prezentovať a tie nesprávne názory nemôžme. Ale keď už tú protiextrémistickú novelu máme, tak ja vítam, že pán generálny prokurátor do tej správy dal, že no v poriadku, ale tak zadefinujme, čo to ten extrémizmus je. Lebo ja sa dnes naozaj obávam, že keby sme preleteli slovenské facebooky, tak môžeme ísť ako a la carte, keď si vezmeme, že čo na základe tejto protiextrémistickej novely, koho by sme všetkého mohli tam odstíhať. A tí ľudia si to ani podľa mňa v najlepšie viere neuvedomujú. To je všetko.
S. Kahanec, poslanec: (2008-01-31):
Pán poslanec Pelegrini, že je štandardné delenie moci, to je fakt. Len to uznesenie nezodpovedalo štandardnému deleniu moci. A že Národná rada schváli a uzná, čo bude vhodné, to beriem. Len by som očakával, že materiál, ktorý pripraví vládna koalícia, že materiál, ktorý prejde cez vládu, bude mať hlavu a pätu a že bude zodpovedať práve tým trom deleniam moci. A čo sa týka príspevkov, tak my sme nemuseli až tak dávať príspevky, my sme totiž valorizovali dôchodky pre dôchodcov. A po tretie k pánu poslancovi Mečiarovi, že nehovoríme k veci a že nevidel som zmluvu, predaj a podobne. Ja som síce zmluvu ani predaj nespomínal, ale videl som, pán Mečiar, návrh uznesenia a ten návrh uznesenia hovorí za všetko. Hovorí to, že si uzurpujete právo rozhodovať za nezávislé súdy cez Národnú radu. Ďakujem. (Potlesk.)
Kollár, Boris, predseda NR SR (2022-06-14):
S ďalšou faktickou vystúpi pán poslanec Benčík, nech sa páči.
Šefčík, Marek, poslanec NR SR (2021-03-17):
Ďakujem, pán predsedajúci, prosím o opravu v poslednom hlasovaní, bol som proti, chcel som sa zdržať. Ďakujem. (Šesťminútová prestávka.) (Po prestávke.)
Kollár, Miroslav, poslanec NR SR (2021-06-29):
Ďakujem. Idem od konca. Pán kolega, jednak teda poviem úplne od konca. Nemusíme si hovoriť, ako fungujú dohody, pretože tuná niektorí členovia vládnej koalície typu SME RODINA predloží najprv do parlamentu zákon a až potom to ide na koaličnú radu. Čiže nemyslím si, že úplne vám funguje tento typ dohôd. Pozrite sa, ja som odišiel z vládnej, ani nie tak zo strany za ĽUDÍ, ja som odišiel z vládnej koalície kvôli Igorovi Matovičovi, preto, akým spôsobom napriek tomu, že sme sa snažili mesiace mu to vysvetľovať, akým spôsobom fatálne manažoval pandémiu, v dôsledku čoho zomierali zbytočne ľudia, jednoducho nechcel som byť toho súčasťou. Ja rozumiem, že boli, je nejaký, nejaká súčasť vládneho programu, ale zase bol Igor Matovič tým spúšťačom, prečo som navrhol teraz ten zákon. Pretože jednoducho to, čo sa dialo okolo nákupu vakcíny Sputnik zo strany Igora Matoviča a vtedajšieho ministra zdravotníctva Mareka Krajčího, bolo všetko možné len nie narábanie s verejnými zdrojmi s odbornou starostlivosťou. Čiže ten spúšťač bol takýto. Ja počúvam a videl som aj diskusiu, kde bol aj pán Kyselica, aj pán Pročko, že sa chystá takýto zákon. A ja som rád, bavme sa o tom. Na druhej strane vzhľadom na to, že tento zákon, pomerne jednoduchý, už dvakrát prešiel týmto parlamentom, síce nebol prijatý, ale hlasovali ste zaň v podstate kompletná vládna koalícia, ako ste tu a ako ste vtedy sedeli, väčšina tých poslancov hlasovala za, aj polovica vlády, tak sa mi to zdá ako dobrý začiatok do diskusie. Ja netvrdím, že tá diskusia sa nemôže posunúť, zmeniť a tak ďalej. Jednoducho v tejto chvíli som sa rozhodol, že treba ten zákon a otvoriť tú diskusiu. Pretože povedzme si otvorene, tá situácia vo vládnej koalícii je taká, aká je. Čiže ja rozumiem tomu, že nejaký plán príde v septembri, ale garancia, že sa to naozaj podarí a bude nejaká dohoda, nie je. A toto je priestor, kde sa tá diskusia môže otvoriť. A to je odpoveď aj kolegom tuná po mojej ľavej ruke. To načasovanie a tie dôvody som povedal. Ako člen vládnej koalície, priznám sa, venoval som sa naozaj ako primátor pandémii a tak ďalej ten prvý rok, že nebolo, v úvodzovkách, pre mňa ako úplná priorita zákon o hmotnej zodpovednosti aj preto, že to riešili možno iní kolegovia. A potom, ako tá situácia vyeskalovala aj mojím odchodom, aj Sputnikom a tak ďalej, tak teraz je ten termín. A pokiaľ ide o to, prečo som nepodporil váš zákon. Ako nebudem sa tu schovávať a hrať na to, že je to nejako inak. Jednoducho, viete, odkiaľ som ja. Viete, ako vnímam ja jednoducho váš politický akože pôvod, jednoducho neumožňuje mi moje vnútorné nastavenie hlasovať za vaše návrhy bez toho, že by som nejakým spôsobom v tejto chvíli, v tomto konkrétnom príklade negatívne hodnotil jeho obsah. A nebudem sa skrývať, že je to inak ako čestný pojem. Je to takto, hej? Ďakujem.